Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2847/93 για τη θέσπιση συστήματος ελέγχου της κοινής αλιευτικής πολιτικής (94/C 247/05) (Κείμενο που παρουσιάζει ενδιαφέρον για τον ΕΟΧ) COM(94) 309 τελικό - 94/0173(CNS)

(Υποβλήθηκε από την Επιτροπή στις 18 Αυγούστου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΚ) αριθ . . ./94 του Συμβουλίου της . . . 1994 για τη θέσπιση των καθεστώτων πρόσβασης σε ορισμένες αλιευτικές ζώνες και αλιευτικούς πόρους της Κοινότητας, καθορίζει τους κανόνες για τον περιορισμό της αλιευτικής προσπάθειας σε ορισμένες ζώνες 7

ότι πρέπει να προβλεφθούν μέτρα παρακολούθησης και ελέγχου των αλιευτικών δραστηριοτήτων που υπόκεινται σε περιορισμούς της αλιευτικής προσπάθειας και αυτό απαιτεί την παρακολούθηση των ημερών αλιείας στη ζώνη, από σκάφη που φέρουν τη σημαία των κρατών μελών 7

ότι είναι αναγκαίο, για το σκοπό αυτό, τα σκάφη που υπόκεινται στην υποχρέωση να έχουν επί του πλοίου ειδικές άδειες αλιείας σύμφωνα με τον κανονισμό (ΕΚ) αριθ. 1627/94 του Συμβουλίου της 27ης Ιουνίου 1994 για τη θέσπιση των γενικών διατάξεων για τις ειδικές άδειες αλιείας (1), να σταματούν τις αλιευτικές τους δραστηριότητες για το συγκεκριμένο τύπο αλιείας εάν έχουν εξαντλήσει τις μέρες αλιείας στη ζώνη που τους έχουν παραχωρηθεί για τον συγκεκριμένο τύπο αλιείας και ότι είναι ουσιαστικό, ως εκ τούτου, οι πλοίαρχοι των αλιευτικών σκαφών που καλύπτονται από τις ειδικές άδειες αλιείας, να πραγματοποιούν την ακριβή παρακολούθηση της αλιευτικής τους προσπάθειας και ότι τα κράτη μέλη πρέπει να ενημερώνονται για να εξασφαλίζουν τον έλεγχο των αλιευτικών τους δραστηριοτήτων 7

ότι κάθε κράτος μέλος πρέπει να λάβει τις αναγκαίες διατάξεις για να ελέγχει με βόλιση τις αλιευτικές δραστηριότητες των σκαφών που απαλλάσσονται από την υποχρέωση να τηρούν ημερολόγιο πλοίου επί του σκάφους 7

ότι οι περιορισμοί της αλιευτικής προσπάθειας πρέπει να υπόκεινται σε διαχείριση τόσο σε επίπεδο κρατών μελών όσο και σε επίπεδο της Κοινότητας 7 ότι τα κράτη μέλη πρέπει να καταχωρούν με βάση τις ημέρες στη ζώνη, τον αριθμό των τυπικών πλοιοημερών που έχει χρησιμοποιηθεί, και να το ανακοινώνει στην Επιτροπή 7

ότι είναι αναγκαίο να προβλεφθούν διατάξεις σχετικά με την χρησιμοποίηση των αλιευτικών εργαλείων για να εξασφαλιστεί ότι τα αλιευτικά σκάφη τηρούν τους περιορισμούς της αλιευτικής προσπάθειας 7

ότι πρέπει να προβλεφθεί ότι, όταν το συνολικό επίπεδο της αλιευτικής προσπάθειας που καταβάλλεται από ένα κράτος μέλος για ένα συγκεκριμένο τύπο αλιείας έχει εξαντληθεί, τα σκάφη που φέρουν τη σημαία του κράτους μέλους, παύουν να ασκούν τις αλιευτικές τους δραστηριότητες γι' αυτόν τον τύπο αλιείας 7

ότι ο κανονισμός (ΕΟΚ) αριθ. 2847/93 του Συμβουλίου (2) πρέπει, ως εκ τούτου, να τροποποιηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2847/93 τροποποιείται ως εξής:

1. Στον τίτλο Ι παρεμβάλλεται το ακόλουθο άρθρο 3α:

«Άρθρο 3α

1. Όταν στο πλαίσιο του καθορισμού των όρων πρόσβασης στις ζώνες και τους πόρους που ισχύουν για τις αλιευτικές δραστηριότητες των κοινοτικών αλιευτικών σκαφών σε ορισμένους τύπους αλιείας που θεσπίστηκαν, σύμφωνα με το άρθρο 4 του κανονισμού (ΕΟΚ) αριθ. 3760/92, το Συμβούλιο αποφασίζει να υποβάλει τα σκάφη αυτά σε καθεστώς ανακοίνωσης των κινήσεων ή/και των αλιευμάτων, ισχύουν οι ακόλουθες διατάξεις:

- όλοι οι πλοίαρχοι των σκαφών που επιτρέπεται να αλιεύουν, ανακοινώνουν στις αρχές ελέγχου του κράτους μέλους που φέρουν τη σημαία του, ονομαζόμενο κατωτέρω "κράτος σημαίας" κάθε είσοδο και κάθε έξοδο από τη ζώνη όπου ασκείται ο συγκεκριμένος τύπος αλιείας,

- όλοι οι πλοίαρχοι των σκαφών που επιτρέπεται να αλιεύουν, ανακοινώνουν τις ποσότητες αλιευμάτων ανά είδος που βρίσκονται στο πλοίο καθώς και τις ποσότητες ανά είδος που έχουν μεταφορτωθεί σε άλλα πλοία,

- το κράτος μέλος σημαίας λαμβάνει όλα τα αναγκαία μέτρα για να εξασφαλίσει την καταχώρηση των πληροφοριών που διαβίβαζαν τα εν λόγω σκάφη, όταν αλίευαν τους συγκεκριμένους τύπους αλιείας.

Στην περίπτωση όπου τα σκάφη αλιεύουν έναν τύπο αλιείας στα ύδατα που υπάγονται στην κυριαρχία ή τη δικαιοδοσία ενός άλλου κράτους μέλους, το κράτος μέλος σημαίας εξασφαλίζει την άμεση ανακοίνωση των πληροφοριών στις αρμόδιες αρχές του ενδιαφερομένου κράτους μέλους.

2. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 36.»

2. Παρεμβάλλεται ο ακόλουθος τίτλος ΙΙα:

«ΤΙΤΛΟΣ ΙΙα

Έλεγχος της αλιευτικής προσπάθειας

Άρθρο 19α

Για να εξασφαλισθεί η τήρηση των κοινοτικών μέτρων που διέπουν τους όρους πρόσβασης στα ύδατα και τους πόρους, και θεσπίζονται σύμφωνα με το άρθρο 4 του κανονισμού (ΕΟΚ) αριθ. 3760/92, τα αλιευτικά σκάφη που ασκούν τις αλιευτικές δραστηριότητες οι οποίες αναφέρονται σ' αυτά τα μέτρα, υπόκεινται στις διατάξεις που προβλέπονται στον παρόντα τίτλο.

Άρθρο 19β

Για ένα σκάφος που υπόκειται σε έναν ή περισσότερους περιορισμούς ημερών στη ζώνη, ο πλοίαρχος αυτού του σκάφους πρέπει να θεωρεί ως ημέρα σε μία ζώνη για έναν συγκεκριμένο τύπο αλιείας, όπως αναφέρεται στο άρθρο 4 του κανονισμού (ΕΚ) αριθ. . . ./94 (που θεσπίζει τα καθεστώτα πρόσβασης):

- η ημέρα εισόδου του σκάφους στη συγκεκριμένη ζώνη, ανεξαρτήτως της ώρας κατά την οποία εισέρχεται στη ζώνη αυτή,

- η ημέρα εισόδου του σκάφους από τη ζώνη, ανεξαρτήτως της ώρας κατά την οποία εξέρχεται από τη ζώνη,

- οι 24 ώρες που έχει περάσει το σκάφος στη ζώνη, εκφρασμένες σε παγκόσμιο χρόνο.

Όσον αφορά τα σταθερά αλιευτικά εργαλεία, ο πλοίαρχος πρέπει να θεωρήσει ως μία ημέρα στη ζώνη κατά την οποία χρησιμοποιήθηκε ένα σταθερό εργαλείο:

- την είσοδο του σκάφους που χρησιμοποιεί το σταθερό αλιευτικό εργαλείο στη συγκεκριμένη ζώνη, ανεξαρτήτως της ώρας κατά την οποία εισέρχεται στη ζώνη αυτή,

- την έξοδο του σταθερού αλιευτικού εργαλείου από τη ζώνη, ανεξαρτήτως της ώρας κατά την οποία εξέρχεται,

- τις 24 ώρες κατά τις οποίες χρησιμοποιήθηκε το σταθερό αλιευτικό εργαλείο στη ζώνη, εκφρασμένες σε παγκόσμιο χρόνο.

Άρθρο 19γ

1. Ο πλοίαρχος του αλιευτικού σκάφους πρέπει να αναφέρει και να καταχωρεί στο ημερολόγιο του πλοίου τις ημέρες στη ζώνη που έχουν χρησιμοποιηθεί για κάθε τύπο αλιείας από την είσοδο στη ζώνη έως την έξοδο από αυτήν.

2. Για τα σκάφη που απαλάσσονται από την υποχρέωση να τηρούν ημερολόγιο πλοίου, το κράτος μέλος σημαίας προβαίνει σε ελέγχους με βόλιση για να εκτιμήσει το συνολικό αριθμό ημερών στην ζώνη.

3. Οι πλοίαρχοι πρέπει να καταθέτουν το πρωτότυπο ή τα πρωτότυπα του ημερολογίου πλοίου εντός προθεσμίας 48 ωρών από το τέλος των εργασιών εκφόρτωσης στις αρμόδιες αρχές του κράτους μέλους της σημαίας.

4. Εάν οι εργασίες εκφόρτωσης πρέπει να πραγματοποιηθούν μετά από 15 ημέρες από την έναρξη του συγκεκριμένου τύπου αλιείας που υπόκειται σε περιορισμό της αλιευτικής προσπάθειας, οι απαιτούμενες στην παράγραφο 3 πληροφορίες, διαβιβάζονται στις αρμόδιες αρχές του κράτους μέλους σημαίας, για πρώτη φορά το αργότερο 15 ημέρες μετά την έναρξη του συγκεκριμένου τύπου αλιείας και στη συνέχεια κάθε 15 ημέρες.

5. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 36.

Άρθρο 19δ

1. Οι πλοίαρχοι των αλιευτικών σκαφών που υπόκεινται σε υποχρέωση να διαθέτουν ειδικές άδειες αλιείας κοινοποιούν 15 ημέρες εκ των προτέρων, στις αρμόδιες αρχές του κράτους μέλους της σημαίας, την προβλεπόμενη ημερομηνία εξάντλησης του αριθμού ημερών τους στη ζώνη για κάθε τύπο αλιείας.

2. Οι πλοίαρχοι κοινοποιούν μια ημέρα πριν στις αρμόδιες αρχές τους, την ημερομηνία εξάντλησης του αριθμού ημερών στη ζώνη για τον συγκεκριμένο τύπο αλιείας.

3. Στη συνέχεια της κοινοποίησης που αναφέρεται στην παράγραφο 2, οι ειδικές άδειες αλιείας που εφαρμόζονται στα σκάφη για τους συγκεκριμένους τύπους αλιείας, καθίστανται άκυρες με ισχύ από την ημερομηνία εξάντλησης.

Άρθρο 19ε

1. Τα κράτη μέλη μεριμνούν ώστε όλες οι ημέρες στη ζώνη, κατά τις οποίες αλιεύουν τα σκάφη που φέρουν τη σημαία τους, να καταχωρούνται με βάση τις πληροφορίες που περιέχονται στο ημερολόγιο πλοίου και εκείνες που συλλέγονται σύμφωνα με τις διατάξεις του άρθρου 19γ παράγραφος 2.

2. Όλες οι ημέρες στη ζώνη κατά τις οποίες αλιεύουν σκάφη που φέρουν σημαία ενός κράτους μέλους, αφαιρούνται από τον συνολικό αριθμό ημερών στη ζώνη, αυτού του κράτους μέλους, σύμφωνα με τον αριθμό των τυπικών πλοιοημερών, ονομαζόμενο κατωτέρω "ΤΠΗ" όπως ορίζονται στο άρθρο 2 του κανονισμού (ΕΚ) αριθ. . . ./94 και επιτρέπονται για το εν λόγω κράτος μέλος για τον αντίστοιχο τύπο αλιείας σύμφωνα με το άρθρο 1 του εν λόγω κανονισμού.

3. Κάθε κράτος μέλος λαμβάνει τα αναγκαία μέτρα για να εξασφαλίσει:

- ότι τα σκάφη που υπόκεινται στην υποχρέωση να έχουν επί του σκάφους ειδικές άδειες αλιείας τηρούν τις ημέρες στη ζώνη που επιτρέπονται για τους συγκεκριμένους τύπους αλιείας,

- ότι οι ομάδες των σκαφών που δεν υπόκεινται στην υποχρέωση κατοχής ειδικών αδειών αλιείας τηρούν τον συνολικό αριθμό ημερών στη ζώνη.

4. Με βάση την καταχώρηση των ημερών στη ζώνη που αναφέρεται στην παράγραφο 1 και των διαθέσιμων πληροφοριών, κάθε κράτος μέλος υπολογίζει τον αριθμό των "ΤΠΗ", ανά τύπο αλιείας, που καταναλώνεται από τα σκάφη που φέρουν τη σημαία του.

5. Κάθε κράτος μέλος καταλογίζει τον αριθμό των "ΤΠΗ" που πραγματοποιούνται από τα σκάφη που φέρουν τη σημαία του, στο επίπεδο της αλιευτικής προσπάθειας που επιτρέπεται για κάθε τύπο αλιείας.

Άρθρο 19στ

Κάθε κράτος μέλος κοινοποιεί μέσω της πληροφορικής, στην Επιτροπή, πριν από τις 15 κάθε μήνα τον συνολικό αριθμό των "ΤΠΗ" ανά τύπο αλιείας, που χρησιμοποιείται από τα σκάφη που έφεραν τη σημαία του κατά τη διάρκεια του προηγούμενου μήνα.»

3. Στον τίτλο ΙΙΙ προστίθεται το ακόλουθο άρθρο 20α:

«Άρθρο 20α

1. Όταν η πρόσβαση σε έναν τύπο αλιείας εξαρτάται από τη χρησιμοποίηση ορισμένων αλιευτικών εργαλείων, τα κοινοτικά αλιευτικά σκάφη που υπόκεινται στην υποχρέωση κατοχής μίας ή περισσοτέρων ειδικών αδειών αλιείας, που αφορούν την ίδια ζώνη και εκδίδονται σύμφωνα με το άρθρο 7 του κανονισμού (ΕΚ) αριθ. 1627/94 του Συμβουλίου (*) δεν μπορούν να φέρουν και να χρησιμοποιούν αλιευτικά εργαλεία που επιτρέπονται με βάση τις ειδικές αλιευτικές τους άδειες.

2. Όταν σύμφωνα με το παράρτημα Ι του κανονισμού (ΕΚ) αριθ. . . . (καθεστώς πρόσβασης) το κράτος μέλος της σημαίας επιτρέπει σε ορισμένα σκάφη που φέρουν τη σημαία του και δεν υπόκεινται στην υποχρέωση να διαθέτουν ειδικές άδειες αλιείας, προσδιορίζει τα αλιευτικά εργαλεία που πρέπει να χρησιμοποιούν αυτά τα σκάφη για τους συγκεκριμένους τύπους αλιείας.

3. Μόνον τα κοινοτικά αλιευτικά σκάφη που αναφέρονται στην παράγραφο 1 και αλιεύουν, κατά τη διάρκεια της ίδιας εξόδου, στις άλλες αλιευτικές ζώνες από αυτές που αναφέρονται στην παράγραφο 1, μπορούν να φέρουν αλιευτικά εργαλεία που ανταποκρίνονται στις δραστηριότητές τους στις συγκεκριμένες ζώνες, υπό τον όρο ότι τα εργαλεία που βρίσκονται επί του σκάφους και είναι απαγορευμένη η χρήση τους, τοποθετούνται κατά τρόπο ώστε να μην είναι εύκολα χρησιμοποιήσιμα σύμφωνα με τις διατάξεις του άρθρου 20 παράγραφος 1.

4. Όλα τα σταθερά αλιευτικά εργαλεία που η χρήση τους επιτρέπεται σύμφωνα με μία ειδική άδεια αλιείας, πρέπει να φέρουν ειδικό σημαντήρα ή παρόμοιο αντικείμενο, στον οποίο υπάρχει ένας ανακλαστήρας ραντάρ, που επιπλέει στην επιφάνεια χρώματος κίτρινου, επί του οποίου είναι σαφώς εγγεγραμμένα συνεχώς το(τα) γράμμα (γράμματα) και ο (οι) αριθμός (οι) του σκάφους στο οποίο ανήκουν.

(*) ΕΕ αριθ. L 171 της 6. 7. 1994, σ. 7.»

4. Στον τίτλο IV παρεμβάλλεται το ακόλουθο άρθρο 21α:

«Άρθρο 21α

1. Κάθε κράτος μέλος καθορίζει την ημερομηνία με βάση την οποία πραγματοποιείται ο συνολικός αριθμός των "ΤΠΗ", για ένα συγκεκριμένο τύπο αλιείας που υπόκειται σε περιορισμό της αλιευτικής προσπάθειας, από τα σκάφη που φέρουν τη σημαία του, και έχουν εξαντλήσει το επίπεδο της αλιευτικής προσπάθειας. Απαγορεύεται προσωρινά από την ημερομηνία αυτή και μετά η αλιεία για το συγκεκριμένο τύπο αλιείας από τα εν λόγω σκάφη. Το μέτρο αυτό κοινοποιείται αμέσως στην Επιτροπή που ενημερώνει σχετικά τα λοιπά κράτη μέλη.

2. Στη συνέχεια της κοινοποίησης που πραγματοποιείται δυνάμει της παραγράφου 1 ή με πρωτοβουλία της, η Επιτροπή καθορίζει με βάση τις διαθέσιμες πληροφορίες, την ημερομηνία κατά την οποία έχει επιτευχθεί το συνολικό επίπεδο αλιευτικής προσπάθειας από το εν λόγω κράτος μέλος για το συγκεκριμένο τύπο αλιείας.

Από την ημερομηνία αυτή κανένα αλιευτικό σκάφος που φέρει τη σημαία αυτού του κράτους μέλους δεν επιτρέπεται να αλιεύει με τον συγκεκριμένο τύπο αλιείας.»

Άρθρο 2

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 171 της 6. 7. 1994, σ. 7.

(2) ΕΕ αριθ. L 261 της 20. 10. 1993, σ. 1.